stanford-oval/wikipedia huggingface dataset:
Dmitri Foršev

| Mitalit> Maa:   Venäjä.Miesten yleisurheilu.Sisäratojen MM-kilpailut  | Mitalit> Maa:   Venäjä.Miesten yleisurheilu.Sisäratojen MM-kilpailut  | Mitalit> Maa:   Venäjä.Miesten yleisurheilu.Sisäratojen MM-kilpailut  | Maa:   Venäjä> Miesten yleisurheilu. |
| --- | --- | --- | --- |
|  Hopeaa | Budapest 2004 | 4 × 400 m |  |
Dmitri Foršev (ven. Дмитрий Форшев, s. 30. toukokuuta 1976) on venäläinen pikajuoksija.
Foršev voitti 2003 Venäjän sisäratojen mestaruuden 200 metrin juoksussa ja sijoittui samana vuonna Euroopan cupissa 400 metrin juoksussa neljänneksi ajalla 45,62. Seuraavana vuonna hän voitti Venäjän sisäratojen mestaruuden 400 metrillä ja Euroopan sisäratojen cupin. Budapestin sisäratojen MM-kisoissa hän oli mukana Venäjän joukkueessa, joka voitti MM-hopeaa 4 x 400 metrin viestijuoksussa. Vuonna 2005 hän voitti Venäjän sisäratojen mestaruuden 400 metrillä ja sijoittui Madridin sisäratojen EM-kisoissa samalla matkalla neljänneksi. Foršev karsiutui 2007 Birminghamin sisäratojen EM-kisoissa 400 metrin alkuerissä.
Ennätykset

400 metrin juoksu: 45,62 (2003)
Desarguesin lause

Desarguesin lause on projektiivisen geometrian lause, joka käsittelee kahden kolmion suhdetta toisiinsa. Kolmioiden vastinpisteitä yhdistävät suorat kohtaavat toisensa samassa pisteessä, jos ja vain jos niiden sivujen jatkeet kohtaavat toisensa samalla suoralla.
Oletetaan, että kolmiot PQR ja P'Q'R' sijaitsevat siten, että suorat PP', QQ' ja RR' leikkaavat samassa pisteessä O ja että suorat PR ja P'R' leikkaavat pisteessä E, suorat PQ ja P'Q' pisteessä F ja suorat QR ja Q'R' leikkaavat pisteessä D. Tällöin E, F ja D ovat samalla suoralla.
Todistus: Sovelletaan Menelaoksen lausetta ensiksi kolmioon OQR ja suoraan DR'Q', sitten kolmioon ORP ja suoraan EP'R' ja lopuksi kolmioon OPQ ja suoraan FQ'P'. Tällöin kukin lausekkeista QD/RD RR'/OR' OQ'/QQ', RE/PE PP'/OP' OR'/RR' ja PF/QF QQ'/OQ' OP'/PP' on arvoltaan 1 samoin kuin näiden tulo, joka on QD/RD RE/PE PF/QF. Tämä on Menelaoksen lause sovellettuna kolmioon PQR, joten D, E ja F ovat samalla suoralla.
Civilization: Beyond Earth

| Sid Meier's Civilization: Beyond Earth |
| --- | --- |

 Alienin hyökkäys pelaajan siirtokuntaan.
Kehittäjä:  Firaxis Games  Aspyr (Macille ja Linuxille) 
Julkaisija:  2K Games (Windowsille) Aspyr (Macille ja Linuxille)
Jakelija:  Take-Two Interactive
Tuottaja:  Lena Brenk 
Käsikirjoittaja:  Rex Martin Peter Murray Walt Williams Scott Wittbecker
Taiteilija:  Michael R. Bates
Säveltäjä:  Griffin Cohen Geoff Knorr Michael Curren Grant Kirkhope
Pelisarja:  Civilization 
Julkaistu:   24. lokakuuta 2014  Windows: 24. lokakuuta 2014 Mac OS: 26. marraskuuta 2014 Linux: 18. joulukuuta 2014 
Lajityyppi:  vuoropohjainen strategiapeli
Pelimuoto:  yksinpeli, moninpeli 
Ikäluokitus:  PEGI: 12  ESRB: Everyone 10+  Virheellinen ESRB-arvo 
Alusta:  Windows, OS X, Linux 
Hinnoittelutapa:  kertamaksu 
Jakelumuoto:  DVD, Steam
Lisää peliartikkeleitaVideopelien teemasivulla
Infobox OK        : 
Sid Meier's Civilization: Beyond Earth (lyhyemmin Civilization: Beyond Earth) on Firaxis Gamesin kehittämä ja 2K Gamesin vuonna 2014 julkaisema avaruuteen sijoittuva vuoropohjainen strategiapeli. Peliä voi pelata yksinpelinä tai 2-8 pelaajan moninpelinä. Sille on julkaistu Civilization: Beyond Earth - Rising Tide -niminen lisäosa.
Pelaaminen

Pelin alussa pelaaja saa oman siirtokunta-aluksen, joka laskeutuu muukalaisvihamielisen planeetan pinnalle. Pelin kulkuun voi vaikuttaa suuresti omilla valinnoillaan ja painotuksillaan heti alusta alkaen, jolloin siirtokunta-alukseen voi valita tietyn tyyppisiä yksiköitä. Planeetan pinnalla on vanhojen sivisaatioiden jäänteitä ja muita resursseja, joiden avulla lähdetään rakentamaan omaa sivilisaatiota. Planeetta jaetaan kuusikulmion muotoisiin alueisiin, joita kutsutaan heksoiksi. Muiden sivilisaatoiden kanssa voi käydä kauppaa, sotia ja solmia diplomaattisia suhteita. Civilization: Beoynd Earthissa planeetan kiertoradalla voi laukaista sateelliitteja, jotka antavat bonuksia alla oleviin heksoihin. Aiemmissa Civilization-sarjan peleissä olleita barbaareja vastaavat Beyond Earthissa alienit. Aiemmissa sarjan peleissä ollut teknologiapuu on korvattu monipuolisemmalla teknologiaverkolla, jota voi kehittää mihin tahansa suuntaan. Beyond Earthissa on kolme eri ajatussuuntaa (engl. affinity): muiden planeetan olentojen kanssa sopusointua korostava Harmony, teknologiaan nojaava Supremacy ja aggressiiviseen hyökkäykseen perustuva Purity. Pelissä on erilaisia vapaaehtoisia minitehtäviä, joiden suorittamisesta saa palkintoja.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 80% 
Metacritic: 81 / 100 
Arvostelupisteet
Julkaisu: Pisteet
Eurogamer: 8 / 10 
Game Informer: 9 / 10 
Gamereactor: 7 / 10 
Game Revolution:  
GameSpot: 7 / 10 
GamesRadar:  
IGN: 7,9 / 10 
PC Gamer US: 87 / 100 
Pelaaja: 9 / 10 
Tilt.tv: 9 / 10 
V2.fi:  
Dome:  
Civilization: Beyond Earth sai kriitikoilta pääosin hyvän vastaanoton. Pelaajien keskuudessa sen vastaanotto on kuitenkin ollut heikompi. Steamissa pelin käyttäarvostelut ovat neutraaleja. Beyond Earthin oli tarkoitus olla Sid Meier’s Alpha Centaurin henkinen seuraaja, mutta monien arvioiden mukaan se tuntui lähes yhtä paljon Civilization V:n modilta kuin erilliseltä peliltä. IGN Suomen arvostelija kehui pelin minitehtäviä piristäviksi, joskin välillä liian hankaliksi. Gamereactorin ja V2.fin arvosteluissa peliä moitittiin viimeistelemättömästä käyttöliittymästä ja huonosta tekoälystä.
Aiheesta muualla

Pelin virallinen sivusto (englanniksi)
Civilization Wiki –  Sid Meier's Civilization: Beyond Earth  (englanniksi)
Civilization: Beyond Earth MobyGamesissa (englanniksi)
David García de la Cruz

| 0 | 1 | 2 |
| --- | --- | --- |

Henkilötiedot
Koko nimi: David García de la Cruz
Syntymäaika: 16. tammikuuta 1981 (ikä 43)
Syntymäpaikka:  Manresa, Katalonia, Espanja
Pelipaikka: laitapuolustaja
Pituus: 176 senttimetriä
Seura
Seura:  Girona
Pelinumero: –
Junioriseurat
:  Espanyol
Seurat
| Vuodet | Seura | O (M) |
| 1999–2001 2000–2011 2011– |  Espanyol B  Espanyol  Girona |  217 (1) 0 (0) |
Maajoukkue
| 2001 2003 2004- |  Espanja U-20  Espanja U-21  Katalonia | 1 (0) 1 (0) 7 (0) |
 Seurajoukkueuran tilastot kattavat vain kansalliset sarjat, päivitetty 28. toukokuuta 2011.
David García de la Cruz (s. 16. tammikuuta 1981 Manresa, Katalonia, Espanja) on espanjalainen jalkapalloilija, pelipaikaltaan vasen laitapuolustaja.
Ura

García on Espanyolin kasvatti. Ensiesiintymisensä edustusjoukkueessa hän teki 8. tammikuuta 2000 kotiottelussa Deportivo La Coruñaa vastaan. Kaudella 2001–2002 hän nousi joukkueen vakiokalustoon ja toimi varakapteenina, Raúl Tamudon toimiessa kapteenina.
Vuoden 2007 alussa hän teki kahden vuoden jatkosopimuksen joukkueen kanssa, ja ilmoitti haluavansa edustaa seuraa koko uransa ajan. Kauden aikana hän pelasi yhdeksän pääsarja-ja seitsemän eurocup-ottelua.
Kaudella 2008–2009 García pelasi vain 14 pääsarjaottelua kärsien muutamista loukkaantumisista. 12. kesäkuuta 2009 hän jatkoi sopimustaan vuoteen 2011 asti.
Aiheesta muualla

Tilastot BDFutbol-sivustolla
Corsier-sur-Vevey

| Corsier-sur-Vevey |
| --- | --- |
 Corsier-sur-Veveyn kirkko
 vaakuna
 Corsier-sur-Veveyn sijainti Riviera-Pays-d’Enhaut’n piirikunnassa, Vaud’n kantonissa ja Sveitsissä
 Koordinaatit: 46°28′N, 6°51′E 
Valtio:  Sveitsi
Kantoni:  Vaud
Piirikunta:  Riviera-Pays-d’Enhaut
Hallinto:  
 – Hallinnon tyyppi:  kunta
Pinta-ala:  
 – Kokonaispinta-ala:  6,75 km²
Korkeus:  421 m
Väkiluku (31.12.2022)  (vakituiset asukkaat):  3 362
 – Väestötiheys:  498 as./km²
Aikavyöhyke:  UTC+1
Postinumero:  1804
 
 http://www.corsier-sur-vevey.ch/ 
Infobox OKVirheellinen NIMI-arvo: 
Corsier-sur-Vevey on kunta Sveitsissä, Vaud’n kantonissa. Se on 6,75 neliökilometrin laajuinen, ja siellä oli 3 249 asukasta vuonna 2010.
Kunnan tunnetuin nähtävyys on sen hautausmaa, jolle on haudattu Charlie Chaplin ja James Mason.
Historia

Corsier-sur-Veveyn alkuperää ei tiedetä. Kylää kutsuttiin 1100-luvulla kuitenkin nimellä Corsiacum. Savoijin kuningashuone kiinnostui kylän kirkosta 1300- ja 1400-luvuilla, ja sitä muun muassa suurennettiin.[lähde? ] Taloudellisten syiden takia Corsier-sur-Veveyn kunta myi 1800-luvun lopulla Genevejärven rannalla sijaineet alueensa Veveyn kunnalle.
Aiheesta muualla

Kuvia tai muita tiedostoja aiheesta Corsier-sur-Vevey Wikimedia Commonsissa
Kunnan kotisivut (Arkistoitu – Internet Archive) (ranskaksi)
Chris Evert

| Chris Evert |
| --- | --- |

Henkilötiedot
Syntynyt: 21. joulukuuta 1954 (ikä 69) Fort Lauderdale, Florida
Kansalaisuus:   Yhdysvallat
Tennispelaaja
Pituus:  168 cm
Paino:  56 kg
Kätisyys:  oikea
Ammattilaisena:  1972―1989
Palkintorahat:  8 896 195 USD
Kaksinpeli
Paras sijoitus:  1. (3. marraskuuta 1975)
Turnausvoittoja:  157
Voitot/tappiot:  1309/146
Grand Slam -turnauksissa
Australian avoimet:  voitto 1982, 1984
Ranskan avoimet:  voitto 1974, 1975, 1979, 1980, 1983, 1985, 1986
Wimbledon:  voitto 1974, 1976, 1981
Yhdysvaltain avoimet:  voitto 1975, 1976, 1977, 1978, 1980, 1982
Nelinpeli
Paras sijoitus:  13. (12. syyskuuta 1988)
Turnausvoittoja:  32
Voitot/tappiot:  117/39
Grand Slam -turnauksissa
Australian avoimet:  toinen 1988
Ranskan avoimet:  voitto 1974, 1975
Wimbledon:  voitto 1976
Yhdysvaltain avoimet:  välierä 1973, 1975, 1979
Aiheesta muualla
ITF
WTA
George H. W. Bush ja Chris Evert pelaamassa Camp Davidissa.
Christine Marie "Chris" Evert (s. 21. joulukuuta 1954) on yhdysvaltalainen entinen tennispelaaja. Evert voitti ammattilaisurallaan 18 Grand Slam -turnausta kaksinpelissä ja kolme nelinpelissä. Evertin ammattilaisuran voittotilasto, 1309–146, on parempi kuin kellään muulla ammattilaispelaajalla koskaan.
Yksityiselämä

Evertin romanssi toisen yhdysvaltalaisen tennistähden Jimmy Connorsin kanssa herätti julkista huomiota 1970-luvulla, erityisesti heidän kummankin voittaessa Wimbledonin kaksinpelin vuonna 1974. He menivät myös kihloihin, mutta suhde ei lopulta kestänyt.
Vuonna 1979 Evert meni naimisiin brittiläisen tennispelaajan John Lloydin kanssa ja Evert käyttikin pitkään nimeä Chris Evert-Lloyd. Heidän avioliittonsa päättyi kuitenkin eroon vuonna 1987.
Vuonna 1988 Evert meni naimisiin kaksiin olympialaisiin osallistuneen syöksylaskijan Andy Millin kanssa. Heillä on kolme poikaa – Alexander James (s. 1991), Nicholas Joseph (s. 1994) ja Colton Jack (s. 1996). Evert ja Mill erosivat vuonna 2006.
Vuonna 2008 Evert meni naimisiin australialaisen golf-pelaaja Greg Normanin kanssa, mutta he erosivat jo seuraavana vuonna.
Grand Slam -finaalit kaksinpelissä > 18 voittoa

Vuosi    Turnaus                 Finaalivastustaja          Lopputulos
1974     Ranskan avoimet         Olga Morozova              6-1, 6-2 
1974     Wimbledon               Olga Morozova              6-0, 6-4 
1975     Ranskan avoimet         Martina Navratilova        2-6, 6-2, 6-1 
1975     Yhdysvaltain avoimet    Evonne Goolagong           5-7, 6-4, 6-2 
1976     Wimbledon               Evonne Goolagong           6-3, 4-6, 8-6 
1976     Yhdysvaltain avoimet    Evonne Goolagong           6-3, 6-0 
1977     Yhdysvaltain avoimet    Wendy Turnbull             7-6, 6-2        
1978     Yhdysvaltain avoimet    Pam Shriver                7-5, 6-4 
1979     Ranskan avoimet         Wendy Turnbull             6-2, 6-0 
1980     Ranskan avoimet         Virginia Ruzici            6-0, 6-3 
1980     Yhdysvaltain avoimet    Hana Mandlikova            5-7, 6-1, 6-1 
1981     Wimbledon               Hana Mandlikova            6-2, 6-2 
1982     Australian avoimet      Martina Navratilova        6-3, 2-6, 6-3
1982     Yhdysvaltain avoimet    Hana Mandlikova            6-3, 6-1 
1983     Ranskan avoimet         Mima Jausovec              6-1, 6-2 
1984     Australian avoimet      Helena Sukova              6-7, 6-1, 6-3 
1985     Ranskan avoimet         Martina Navratilova        6-3, 6-7, 7-5 
1986     Ranskan avoimet         Martina Navratilova        2-6, 6-3, 6-3
Grand Slam -finaalit kaksinpelissä > 17 tappiota

Vuosi    Turnaus                 Finaalivastustaja          Lopputulos
1973     Ranskan avoimet         Margaret Court Smith       6-7, 7-6, 6-4 
1973     Wimbledon               Billie Jean King           6-0, 7-5
1974     Australian avoimet      Evonne Goolagong           7-6, 4-6, 6-0 
1978     Wimbledon               Martina Navratilova        2-6, 6-4, 7-5 
1979     Wimbledon               Martina Navratilova        6-4, 6-4 
1979     Yhdysvaltain avoimet    Tracy Austin               6-4, 6-3 
1980     Wimbledon               Evonne Goolagong           6-1, 7-6 
1981     Australian avoimet      Martina Navratilova        6-7, 6-4, 7-5 
1982     Wimbledon               Martina Navratilova        6-1, 3-6, 6-2 
1983     Yhdysvaltain avoimet    Martina Navratilova        6-1, 6-3 
1984     Ranskan avoimet         Martina Navratilova        6-3, 6-1 
1984     Wimbledon               Martina Navratilova        7-6, 6-2 
1984     Yhdysvaltain avoimet    Martina Navratilova        4-6, 6-4, 6-4 
1985     Australian avoimet      Martina Navratilova        6-2, 4-6, 6-2 
1985     Wimbledon               Martina Navratilova        4-6, 6-3, 6-2 
1988     Australian avoimet      Steffi Graf                6-1, 7-6
Aiheesta muualla

Chris Evert WTA:n sivuilla (englanniksi)
International Tennis Hall of Famen esittely Evertistä. (englanniksi)
David Lafata

David Lafata
David Lafata (s. 18. syyskuuta 1981 České Budějovice, Tšekkoslovakia) on tšekkiläinen jalkapalloilija, pelipaikaltaan hyökkääjä. Hän pelasi seuratasolla kotimaansa lisäksi Kreikassa ja Itävallassa.
Lafata pelasi Tšekin maajoukkueessa 41 ottelua ja teki niissä yhdeksän maalia vuosina 2005–2016.
Dmitri Ganin

Dmitri Sergejevitš Ganin (ven. Дмитрий Сергеевич Ганин; 8. maaliskuuta 1987 – 28. huhtikuuta 2007 Tallinna) oli vironvenäläinen opiskelija. Hän asui Virossa, mutta hänellä oli Venäjän kansalaisuus. Hän kuoli puukotuksen seurauksena Pronssisoturi-patsaskiistan mellakoinnin aikana Tallinnassa.
Dmitri Ganin haudattiin 3. toukokuuta 2007 ortodoksisin menoin Mustveessä. Tapahtumasta raportoivat kaikki Venäjän päätelevisiokanavat.
Kohu Viron ja Venäjän välillä

Dmitri Ganin kuolemasta 28. huhtikuuta 2007 nousi kohu Venäjällä Pronssisoturi-mellakoiden yhteydessä. Virolaiset ja venäläiset mediat – muun muassa Rossijskaja gazeta, Izvestija, Komsomolskaja pravda, Pervyi kanal, Rossijan ja NTV – pyörittävät asiaa usean viikon ajan.
Kriitikoiden mukaan syntynyt kohu vastasi Venäjän poliittisen johdon, Kremlin, tarkoitusta luoda omalle oikeutukselleen marttyyri. Erityisesti Venäjän virallisen lehden, Rossijskaja gazetan, kirjoittelu oli kielteistä Viron toimia kohtaan. Historiasta vastaava poliittinen marttyyri löytyy Saksan kansallissosialistiselta työväenpuolueelta vuodelta 1930, jolloin puolue teki marttyyrin tapetusta Horst Wesselistä.
Venäjän duuman valtuuskunta vieraili 30. huhtikuuta – 1. toukokuuta 2007 Tallinnassa. Ryhmää johti Nikolai Kovalev. Valtuuskunta sai Viron poliisilta selvityksen Dmitri Ganinin kuolemasta.
3. toukokuuta Venäjän ulkoministeriö oli huolissaan, etteivät Euroopan unionin maat olleet tuominneet Viron toimenpiteitä patsaskiistan aikana. Ulkoministeri Sergei Lavrov vaati Dmitri Ganinin kuoleman tutkimusta ja pääsyä mellakoinnin yhteydessä vangittujen venäläisten luokse.
Viron poliisi vangitsi 11. toukokuuta kaksi henkilöä epäiltynä Dmitri Ganinin taposta. Venäjän presidentti Vladimir Putin syytti 18. toukokuuta Dmitri Ganinin kuolemasta Viron poliisia. Samaran EU-Venäjä-huippukokouksessa hän väitti poliisin viivytelleen avun antamisessa ja vaati syyllisten löytämistä. Viron syyttäjävirasto ilmoitti 18. toukokuuta, että Dmitrin Ganinin puukotuksesta soitettiin välittömästi ja ambulanssi saapui viiden minuutin kuluttua. Samalla kiistettiin syytökset Ganinin kuolemisesta poliisin käsiin.
29. kesäkuuta 2008 järjestettiin Hanti-Mansiassa suomalais-ugrilainen seminaari. Seminaarin puheenvuorossa Venäjän duuman ulkoasiainvaliokunnan puheenjohtaja Konstantin Kossatšov arvosteli Dimitri Ganinin surmaa ja vertasi sitä marien johtajan Vladimir Kozlovin pahoinpitelyyn. Viron presidentti Toomas Hendrik Ilves marssi ulos seminaarista.
Danmarkin kirkko

| Danmarkin kirkko Danmarks kyrka |
| --- | --- |

Sijainti:  Danmark, Ruotsi
Koordinaatit:  59°49′59″N, 17°44′41″E
Kirkkokunta:  Ruotsin kirkko
Hiippakunta:  Uppsalan hiippakunta
Seurakunta:  Danmark-Funbo församling
Rakentamisvuosi:  1300-luku
Materiaali:  tiili
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Danmarkin kirkko (ruots. Danmarks kyrka) on keskiaikainen luterilainen kirkko Uppsalan kunnan Danmarkissa Uppsalan hiippakunnassa.
Kirkon vanhimmat osat on rakennettu 1300-luvulla. Sitä laajennettiin 1490-luvulla. Salamaniskut ja niistä alkaneet tulipalot ovat vahingoittaneet kirkkoa pahasti kahteen kertaan, ja kunnostustöiden yhteydessä sen ulkonäköä on myös muutettu.
Kirkossa on Johannes Rosenrodin ja joko Albertus Pictorin tai hänen oppilaidensa maalauksia.
Danmarkin kirkko oli Carl von Linnén kotikirkko vuosina 1758–1778.
Aiheesta muualla

Kuvia tai muita tiedostoja aiheesta Danmarkin kirkko Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Danmarks kyrka
Käännös suomeksi
Ciriaco De Mita

| Ciriaco De Mita |
| --- | --- |

Italian pääministeri
 13. huhtikuuta 1988 – 22. heinäkuuta 1989  
Presidentti:  Francesco Cossiga
Varapääministeri:  Gianni De Michelis
Edeltäjä:  Giovanni Goria
Seuraaja:  Giulio Andreotti
Henkilötiedot
Syntynyt: 2. helmikuuta 1928 Nusco
Kuollut: 26. toukokuuta 2022 (94 vuotta) Avellino
Tiedot
Puolue:  Italian kristillisdemokraattinen puolue
Uskonto:  roomalaiskatolisuus
Luigi Ciriaco De Mita (2. helmikuuta 1928 Nusco – 26. toukokuuta 2022 Avellino) oli italialainen poliitikko. Hän kuului kristillisdemokraattiseen puolueeseen, jonka johtajana hän toimi vuosina 1982–1989. De Mita oli Italian pääministerinä vuosina 1988–1989.
De Mita valmistui oikeustieteellisestä ja aloitti poliittisen uransa jo 1950-luvulla. Edustajainhuoneeseen hänet valittiin ensimmäisen kerran 1963. Hän nousi vuosikymmenen lopulla kristillisdemokraattisen puolueen johtohenkilöihin. De Mita toimi 1973–1974 teollisuusministerinä, 1974 ulkomaankauppaministerinä ja 1976–1978 Etelä-Italian ministerinä.
De Mita valittiin vuonna 1982 kristillisdemokraattien puoluejohtajaksi ja sai pitää paikkansa, vaikka puolue menetti ennätyksellisesti paikkoja vuoden 1983 vaaleissa ja jopa hävisi europarlamenttivaalit kommunistiselle puolueelle. De Mita oli koko 1980-luvulla niin sanotun pentapartiton sisällä sosialistisen puolueen johtajan Bettino Craxin vastustaja. Lisäksi De Mita oli konfliktissa kristillisdemokraattien Giulio Andreottin ja Arnaldo Forlanin kanssa.
Craxin hallitus erosi maaliskuussa 1987, ja uusissa vaaleissa kristillisdemokraatit ottivat vaali voiton. De Mita ei kuitenkaan heti ottanut puoluejohtajana pääministerin paikkaa. Lyhytaikainen Giovanni Gorian hallituksen jälkeen huhtikuussa 1988 De Mita nousi pääministeriksi. Arnaldo Forlanista tuli helmikuussa 1989 kristillisdemokraattien puoluejohtaja, ja seuraavassa kuussa De Mitan johtama hallitus erosi.
De Mita jatkoi poliittista uraansa vielä 1980-luvun jälkeenkin. Hän istui edustajainhuoneessa vuoteen 1994 asti ja uudestaan 1996–2008, ja europarlamentaarikkona hän toimi 1999–2004 ja 2009–2014. De Mita jätti kristillisdemokraatit vuonna 1994 ja siirtyi Italian kansanpuolueeseen. Vuonna 2001 hänet valittiin parlamenttiin La Margheritan listalta.
De Mita valittiin 2014 kotikaupunkinsa Nuscon pormestariksi ja uudelleenvalittiin vuonna 2019.
De Mita kuoli toukokuussa 2022 hoitokodissa Avellinossa, missä hän oli kuntoutettavana murrettuan reisiluunsa kaaduttuaan kotonaan.
Aiheesta muualla

Kuvia tai muita tiedostoja aiheesta Ciriaco De Mita Wikimedia Commonsissa
Ciriaco De Mita Euroopan parlamentin jäsenet. Euroopan parlamentti.
Dominika Škorvánková

Dominika Škorvánková Kansojen liigan ottelussa Suomea vastaan Turussa syyskuussa 2023.
Dominika Škorvánková (s. 21. elokuuta 1991) on slovakialainen jalkapalloilija, pelipaikaltaan keskikenttäpelaaja. Hän edustanut kotimaassaan viimeksi Slovan Bratislavaa vuoteen 2012. Tämän jälkeen hänen seurojaan ovat olleet itävaltalainen Neulengbach vuoteen 2015, saksalaiset Sand vuoteen 2017 ja Bayern München vuoteen 2020, ranskalainen Montpellier vuoteen 2023 sekä nykyisin italialainen Como. Hän on pelannut maaliskuun 2024 loppuun mennessä Slovakian naisten maajoukkueessa 124 maaottelua ja tehnyt niissä 16 maalia.
Curemonte

Curemonten kylän keskustaa.
Curemonte [kyʁmɔ̃t] on Ranskan kunta Uuden-Akvitanian alueella Corrèzen departementissa. Entisellä Limousinin hallintoalueella sijaitsevan kunnan asukasluku vuonna 2014 oli 216. Curemonte kuuluu departementissaan Midi corrézien -kantoniin Brive-la-Gaillarden arrondissementissa.
Curemonte kuuluu kauneimpien ranskalaiskylien järjestöön Les Plus Beaux Villages de France. Sen alueella on kolme linnaa: Château de Plas, Château de Saint-Hilaire ja Château de la Johannie. Myös kirkkorakennuksia on kolme: Saint-Barthélemy du Bourg, 
Saint-Hilaire de la Combe – yksi departementin vanhimpia, peräisin 1000-luvulta – sekä Saint-Genest, joka toimii nykyisin kirkkotaiteen museona.
Aiheesta muualla

Kuvia tai muita tiedostoja aiheesta Curemonte Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Curemonte
Käännös suomeksi
Dominik Stehle

| Dominik Stehle |
| --- | --- |
 Dominik Stehle vuonna 2008 Itävallan mestaruuskilpailuissa.
Henkilötiedot
Syntynyt: 15. lokakuuta 1986 (ikä 37) Garmisch-Partenkirchen, Länsi-Saksa
Uran tiedot
Pituus:  176 cm
Seura:   SV Obermaiselstein
Laji:  alppihiihto 
Maailmancup
Kaudet:  2007-
Voitot:  0
Palkintokorokkeella:  0
 Tietolaatikko päivitetty 30. tammikuuta 2016 
Dominik Stehle (s. 15. lokakuuta 1986 Garmisch-Partenkirchen) on saksalainen alppihiihtäjä. Hän edustaa SV Obermaiselsteinia. Stehle on erikoistunut pujotteluun.
Stehle debytoi alppihiihdon maailmancupissa tammikuussa 2007 Kitzbühelin pujottelukilpailussa. Ensimmäiset maailmancupin pisteensä hän saavutti marraskuussa 2008 oltuaan Levin pujottelussa sijalla 19. Kymmenen parhaan joukkoon hän sijoittui ensimmäisen kerran oltuaan neljäs Schladmingin pujottelussa tammikuussa 2016.
David Kämpf

| David Kämpf |
| --- | --- |

Henkilötiedot
Syntynyt: 12. tammikuuta 1995 (ikä 29) Jirkov, Tšekki
Kansalaisuus:   Tšekki
Jääkiekkoilija
Pelipaikka:  keskushyökkääjä/oikea laitahyökkääjä
Maila:  vasen
Pituus:  188 cm
Paino:  85 kg
Seura
Seura:  Toronto Maple Leafs
Sarja:  NHL
Pelaajaura
Pääsarjaura:  2012–
Aik. seurat:  Piráti Chomutov (ČEL/Tšekki2) SK Kadaň (Tšekki2) Chicago Blackhawks (NHL) Rockford IceHogs (AHL)
David Kämpf (s. 12. tammikuuta 1995 Jirkov, Tšekki) on tšekkiläinen jääkiekkoilija, joka edustaa NHL-seura Toronto Maple Leafsin organisaatiota. Kämpf pelasi ensimmäisen NHL-ottelunsa 28. joulukuuta 2017. Ensimmäisen NHL-maalinsa hän teki syntymäpäivänään 12. tammikuuta 2018 Chicago Blackhawksin voittaessa Winnipeg Jetsin lukemin 2–1.
Kämpfia ei ole varattu NHL:ään.